94. ΑΠΟΦ ΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 45614/81 της 5/19 Μαΐου 1981 (ΦΕΚ Β΄284) Περί εγκρίσεως της 865/26.11.80 πράξεως του ΟΛΠ «περί τροποποιήσεως και συμπληρώσεως του Κανονισμού Εκδόσεως άδειας ασκήσεως επαγγέλματος στην περιοχήν του Ο.Λ.Π.». Έχοντας υπόψη τις διατάξεις του υπ’ αριθ. 1559/50 Αναγκαστικού Νόμου, που κυρώθηκε με τον Νόμ. 1630/61, όπως αυτές ισχύουν σήμερα μετά τις τροποποιήσεις και συμπληρώσεις που έγιναν με μεταγενεστέρους νόμους, αποφασίζουμε: Την κύρωση της αριθ. 865/26.11.80 πράξεως του Διοικητικού Συμβουλίου του Οργανισμού Λιμένος Πειραιώς, δια της οποίας εγκρίνεται ο Κανονισμός Εκδόσεως άδειας ασκήσεως επαγγέλματος εις την περιοχή του ΟΛΠ, ως ακολούθως: ΚΑΝΟΝΙΣΜΟΣ Εκδόσεως αδείας ασκήσεως επαγγέλματος  εις την περιοχήν του Ο.Λ.Π. ΄Αρθρ.1.-1.Κάθε απασχολούμενος εις την περιοχήν του λιμένος Πειραιώς εις εμπόριον ή οιοδήποτε επάγγελμα δέον να έχη άδειαν προς τούτο του Οργανισμού Λιμένος Πειραιώς. Προκειμένου περί μικροπωλητών εις την χερσαίαν περιοχήν του λιμένος, αι άδειαι αύται δέον να θεωρούνται και υπό του Λιμεναρχείου Πειραιώς. 2.Εξαιρούνται της υποχρεώσεως ης προηγουμένης παραγράφου: α)Οι Ναυτικοί Πράκτορες, των οποίων όμως αι άδειαι αι εκδιδόμεναι υπό του Λιμεναρχείου δέον να εγκριθούν και υπό του Οργανισμού. β)Οι Εκτελωνισταί και βοηθοί αυτών, των οποίων όμως αι υπό των Τελωνειακών Αρχών εκδιδόμεναι άδειαι δέον να εγκριθούν και υπό του Οργανισμού. Άρθρ.2.-1.Δια την έκδοσιν της εις το προηγούμενον άρθρον αδείας, δέον να υποβάλη ο ενδιαφερόμενος αίτησιν εις τον Οργανισμόν (Υπηρεσίαν Γενικών Αρμοδιοτήτων Γραφείον Ασφαλείας) εις την οποίαν δέον να επισυνάψη: α)Απόσπασμα Ποινικού Μητρώου, και β)Πιστοποιητικόν του Εισαγγελέως ότι δεν διώκεται ως φυγόδικος ή φυγόποινος και δεν εκκρεμεί κατ’ αυτού ποινική δίωξις. 2.Η καταδίκη δια κακούργημα, κλοπή, λαθρεμπορία, χρήση ναρκωτικών, παράβαση των νόμων περί προστασίας του Εθνικού νομίσματος, απάτη, πλαστογραφία, δωροδοκία, η λόγω καταδίκης στέρησις των πολιτικών δικαιωμάτων και η τελεσίδικος καταδίκη επί λιποταξία, αποτελούν κωλύματα δια την χορήγησιν αδείας μικροπωλητού. Η παραγραφή αδικήματος εκ των άνω αναφερομένων, ως και η αποκατάστασις ή αμνηστεία ή χάρις μετ’ άρσεως των συνεπειών του αδικήματος, αίρουν το κώλυμα χορηγήσεως της προαναφερομένης αδείας. Άρθρ.3.-1.Αι κατά τα ανωτέρω άδειαι εκδίδονται υπό του Γενικού Διευθυντού του ΟΛΠ μετά την υποβολήν των υπό του προηγουμένου άρθρου προβλεπομένων παραστατικών εγγράφων. 2.Προκειμένου περί αδειών μικροπωλητών εις την χερσαίαν περιοχήν του λιμένος, ο αριθμός των ετησίων αδειών καθ’ όλην την περιοχήν του λιμένος δεν δύναται να υπερβή συνολικώς τας 100 προτιμωμένων αναπήρων και απόρων έναντι οιουδήποτε άλλου τη προσκομίσει και σχετικής περί τούτου βεβαιώσεως. 3.Αι ανωτέρω άδειαι κινητών μικροπωλητών χορηγούνται μόνον δια πώλησιν κουλουριών, σάντουϊτς, τυροπιττών, ξηρών καρπών, αναψυκτικών, γλυκισμάτων, χαρτοσήμων και λοιπών φορητών συνήθων μικροαντικειμένων (αλυσίδια, ονυχοκόπτες, αντζέντες, αντικείμενα μικράς αξί ας συνήθους μορφής τουριστικών ενθυμίων, κλπ.). (Μετά τη σελ. 290,472) Σελ. 290,473 Τεύχος Ε43–Σελ. 65 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.93-94 «4.Απαγορεύεται η έκδοσις αδείας (έστω και προσωρινής ισχύος) δια πώλησιν, εκτός των ανωτέρω, ειδών λαϊκής τέχνης εις περιοχήν εκτεινομένην από ακτής Καραϊσκάκη μέχρι και Ακτής Ξαβερίου». Η παρ. 4 τροποποιήθηκε ως άνω από την 45614/4/81/6-24 Ιουλ. 1981 (ΦΕΚ Β΄440). 5.Δια την χορήγησιν αδείας μικροπωλητού χαρτοσήμων, απαιτείται η προσκόμισις και σχετικής αδείας του Υπουργείου Οικονομικών απαγορευομένης της εκτελέσεως παρ’ αυτού ετέρας εργασίας (συνταξις αιτήσεων κλπ.). 6.Δια την έκδοσιν αδείας – ετησίας ισχύος ασκήσεως επαγγέλματος μικροπωλητού η την κατ’ έτος ανανέωσιν αυτής, καταβάλλεται εις τον ΟΛΠ παρά του ενδιαφερομένου ως δικαίωμα αδείας ποσόν δρχ. 1.000 δια Γραμματίου Εισπράξεως του ΟΛΠ, αντίγραφον του οποίου και κατατίθεται εις το αρμόδιον Γραφείον Ασφαλείας του ΟΛΠ, ως δικαιολογητικόν παραστατικόν της χορηγηθείσης αδείας. Το άνω ποσόν των δρχ. 1.000 δύναται να αναπροσαρμόζεται δι’ αποφάσεως του Δ.Σ. του ΟΛΠ. 7.Αι άδειαι μικροπωλητών εις την χερσαίαν περιοχήν του λιμένος είναι προσωπικαί, απαγορευομένης της εκχωρήσεώς των ή μεταβιβάσεώς των εις έτερα πρόσωπα. 8.Η παράτασις της ισχύος των ανωτέρω αδειών μικροπωλητών, ενεργείται υπό του Γραφείου Ασφαλείας του ΟΛΠ κατόπιν εγκρίσεως του Γενικού Δ/ντού του Οργανισμού. ΄Αρθρ.4.-1.Οι λαμβάνοντες άδειαν μικροπωλητού εις την χερσαίαν περιοχήν του λιμένος, υποχρεούνται να κατασκευάσουν, δαπάναις των, κινητόν χειραμάξιον φέρον υαλόφρακτον προθήκην, δια την εντός αυτής, κατά τους κανόνας υγιεινής και καθαριότητος προστασίαν των κατά το άρθρ. 3 παρ. 3 του παρόντος διατιθεμένων βρωσίμων ειδών. Αι διαστάσεις των άνω κινητών χειραμαξίων προθηκών δεν επιτρέπεται να υπερβαίνουν κατά οριζόντιον επιφάνειαν το Ι Χ 0,80 μ2 και ολικόν ύψος 1,30 μέτρα. Κατ’ εξαίρεσιν δύναται να χορηγηθεί άδεια δια την χρήσιν κινητής επί τροχών υαλοφράκτου καντίνας, των διαστάσεων ταύτης καθοριζομένων παρά της Υπηρεσίας του ΟΛΠ. 2.Η κατασκευή, εντός της λιμενικής περιοχής, από τους μικροπωλητάς, μονίμου εγκαταστάσεως (παραπήγματος-καντίνας) δια την άσκησιν του  Σελ. 290,474 Τεύχος Ε43-Σελ. 66 επαγγέλματός των απαγορεύεται, υποχρεουμένων όλων των μικροπωλητών βρωσίμων ειδών εις την χρησιμοποίησιν της εις την προηγουμένην παράγραφον περιγραφομένης χειροκινήτου επί τροχών προθήκης. 3.Ωσαύτως οι μικροπωληταί υποχρεούνται όπως: α)Σταθμεύουν προς άσκησιν του επαγγέλματός των, εις τον υπό του κατά περιοχήν αρμοδίου Διευθυντού Τομέως Ελευθέρας Ζώνης καθοριζόμενον εκάστοτε χώρον και εις σημείον που να μην παρακωλύεται ο ομαλός ρυθμός των εν γένει εργασιών του λιμένος. β)Μη διαθέτουν οινοπνευματώδη ποτά. γ)Μη χρησιμοποιούν φωτογραφικάς ή κινηματογραφικάς μηχανάς εντός της περιοχής του λιμένος. δ)Μη χρησιμοποιούν υγραέριον ή ετέρας εύφλεκτους ύλας δι’ οιανδήποτε χρήσιν. ε)Συμμορφώνονται απροφασίστως εις τας συστάσεις και υποδείξεις των οργάνων του ΟΛΠ, Λιμεναρχείου και του Τελωνείου. 4.Δι’ αποφάσεως του Γενικού Διευθυντού του ΟΛΠ, δύναται να ανακληθή η χορηγηθείσα άδεια, είτε λόγω παραβάσεως των προαναφερομένων όρων, είτε ένεκα συνδρομής ετέρων εξαιρετικών λόγων. Συντρεχούσης παραβάσεως των άνω όρων επί τρεις φοράς η αφαίρεσις της χορηγηθείσης αδείας καθίσταται υποχρεωτική. Άρθρ.5.-Βάσει των υπό του Γενικού Διευθυντού εκδιδομένων αδειών ασκήσεως επαγγέλματος κατά τα άνω, τηρείται υπό της αρμοδίας Υπηρεσίας του Οργανισμού (Γραφείον Ασφαλείας) μητρώον των διαφόρων επαγγελματικών–μικροπωλητών κατά κατηγορία. Άρθρ.6.-Εις τας διατάξεις του παρόντος Κανονισμού δεν υπάγονται τα επαγγέλματα δια τα οποία ισχύουν λοιποί Κανονισμοί εργασίας και ειδικαί διατάξεις κατά τας περί ΟΛΠ κειμένας τοιαύτας. Ισχύς του παρόντος Κανονισμού από 1.1.1981. Μεταβατική Διάταξις Άρθρ.7.-Άπασαι αι χορηγηθείσαι άδειαι μικροπωλητών παύουν ισχύουσαι από 1.1.1981 υποχρεουμένων των ενδιαφερομένων εις υποβολήν σχετικής αιτήσεως κατατεθειμένης εις την Υπηρεσίαν Γενικών Αρμοδιοτήτων του ΟΛΠ (Γραφείον Ασφαλείας) δια την έκδοσιν αδείας μικροπωλητού δια το έτος 1981, κατά τα εις τον παρόντα Κανονισμόν οριζόμενα.